pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ศุภมาส” เปิด “ศูนย์อำนวยการสถานการณ์ฉุกเฉินทางนิวเคลียร์และรังสีแห่งชาติ” ยกระดับการเตรียมความพร้อม เฝ้าระวังภัย พร้อมตอบสนองกรณีฉุกเฉินทางนิวเคลียร์และรังสีของประเทศไทยอย่างเต็มร
วันอังคารที่ 16 มกราคม 2567
“ศุภมาส” เปิด “ศูนย์อํานวยการสถานการณ์ฉุกเฉินทางนิวเคลียร์และรังสีแห่งชาติ” ยกระดับการเตรียมความพร้อม เฝ้าระวังภัย พร้อมตอบสนองกรณีฉุกเฉินทางนิวเคลียร์และรังสีของประเทศไทยอย่างเต็มร
.....
“ศุภมาส” เปิด “ศูนย์อํานวยการสถานการณ์ฉุกเฉินทางนิวเคลียร์และรังสีแห่งชาติ” ยกระดับการเตรียมความพร้อม เฝ้าระวังภัย พร้อมตอบสนองกรณีฉุกเฉินทางนิวเคลียร์และรังสีของประเทศไทยอย่างเต็มรูปแบบ
เมื่อวันที่ 15 ม.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดศูนย์อํานวยการสถานการณ์ฉุกเฉินทางนิวเคลียร์และรังสีแห่งชาติของประเทศ ยกระดับการเตรียมความพร้อม เฝ้าระวังภัย และตอบสนองกรณีฉุกเฉินทางนิวเคลียร์และรังสีของประเทศไทยอย่างเต็มรูปแบบ ผ่านเทคโนโลยีที่ทันสมัยในการสื่อสารให้ทันต่อสถานการณ์ “รวดเร็ว ปลอดภัย และมีประสิทธิภาพ” โดยมี นายเพิ่มสุข สัจจาภิวัฒน์ ปลัดกระทรวง อว. รศ.ดร.พาสิทธิ์ หล่อธีรพงศ์ รองปลัดกระทรวง อว. คณะผู้บริหาร ข้าราชการ และเจ้าหน้าที่เข้าร่วม ณ สํานักงานปรมาณูเพื่อสันติ (ปส.)
นางสาวศุภมาส รัฐมนตรีกระทรวง อว. กล่าวว่า กระทรวง อว. โดยสํานักงานปรมาณูเพื่อสันติ มีภารกิจในการกํากับดูแลการใช้ประ โยชน์จากพลังงานนิวเคลียร์และรังสี เพื่อป้องกันมิให้เกิดผลกระทบที่เป็นอันตรายต่อผู้ปฏิบัติงาน ประชาชนและสิ่งแวดล้อม ตลอดจนการเฝ้าระวังเตรียมความพร้อมและตอบสนองกรณีฉุกเฉินทางนิวเคลียร์และรังสี โดยทํางานร่วมกับหน่วยงานพันธมิตรทั้งในและต่างประเทศ อาทิ สภาความมั่นคงแห่งชาติ กรมป้องกันและบรรเทาสาธารณภัย กระทรวงมหาดไทย ทบวงการพลังงานระหว่างประเทศ (IAEA) คณะกรรมาธิการยุโรป (European Commission) และเครือข่ายหน่วยงานกํากับดูแลความปลอดภัยจากพลังงานปรมาณูในภูมิภาคอาเซียน (ASEANTOM)
นางสาวศุภมาส กล่าวต่อว่า การจัดตั้ง "ศูนย์อํานวยการสถานการณ์ฉุกเฉินทางนิวเคลียร์และรังสีแห่งชาติ" จะทําให้ประเทศไทยมีความพร้อมด้านโครงสร้างพื้นฐาน บุคลากรและเครื่องมือที่มีศักยภาพและขีดความสามารถในการเฝ้าระวังภัย เตรียมความพร้อมและตอบสนองกรณีฉุกเฉินทางนิวเคลียร์และรังสีที่ครอบคลุมถึงความเสี่ยงจากภัยคุกคามด้านนิวเคลียร์และรังสีในทุกรูปแบบ ไม่ว่าเหตุการณ์นั้นจะเกิดขึ้นภายในประเทศหรือต่างประเทศ โดยมีเป้าหมายที่สําคัญ คือ ป้องกันและบรรเทาผลกระทบที่เกิดขึ้นกับประชาชน และสิ่งแวดล้อมอย่างรวดเร็วและปลอดภัย
“กระทรวง อว. ยินดีและพร้อมที่จะร่วมผลักดันให้ "ศูนย์อํานวยการสถานการณ์ฉุกเฉินทางนิวเคลียร์และรังสีแห่งชาติ" มีการพัฒนาขีดความสามารถอย่างต่อเนื่อง โดยบูรณาการร่วมกับหน่วยงานพันธมิตรทั้งในและต่างประเทศ เพื่อให้การบริหารจัดการสาธารณภัยด้านนิวเคลียร์และรังสีของประเทศมีความเข้มแข็ง และเกิดความเชื่อมั่นต่อประชาชนอย่างยั่งยืน” รมว.อว. กล่าว
#กระทรวงการอุดมศึกษาวิทยาศาสตร์วิจัยและนวัตกรรม
#MHESI
รัฐบาลไทย-ข่าวทำเนียบรัฐบาล-ปลุกกระแสเที่ยวไทย ! ปักหมุดถ่ายทำซีรีส์ดัง กทม. ภูเก็ต สมุย
วันอังคารที่ 16 มกราคม 2567
ปลุกกระแสเที่ยวไทย ! ปักหมุดถ่ายทําซีรีส์ดัง กทม. ภูเก็ต สมุย
.....
ปลุกกระแสเที่ยวไทย ! ปักหมุดถ่ายทําซีรีส์ดัง กทม. ภูเก็ต สมุย
.
ททท. อํานวยความสะดวกสื่อสัญชาติอเมริกัน ในการถ่ายทําซีรีส์ดังเรื่อง “The White Lotus” ซีซั่น 3 ในประเทศไทย ช่วงเดือน ก.พ. 2567 โดยปักหมุด "กทม. ภูเก็ต และเกาะสมุย” เป็นสถานที่ถ่ายทํา
.
"The White Lotus" เป็นรายการซีรีส์ที่ประสบความสําเร็จทั้งด้านจํานวนผู้ชมจากหลายภูมิภาคทั่วโลก และรางวัลผลงานทางโทรทัศน์ที่ได้รับจากสถาบันต่าง ๆ การเข้ามาถ่ายทําในซีซั่น 3 ที่ประเทศไทยนับเป็นครั้งแรกของภูมิภาคเอเชีย คาดการณ์ว่าจะมียอดการเข้าชมไม่ต่ํากว่า 70 ล้านวิว
.
ประโยชน์ที่คาดว่าไทยจะได้รับ :
>> ส่งเสริมการตลาด ด้านท่องเที่ยวไทยผ่านมิติของภาพยนตร์ (Film) เพื่อสร้างแรงบันดาลใจให้นักท่องเที่ยวทั่วโลกเดินทางมายังประเทศไทย
>>ยกระดับภาพลักษณ์ประเทศไทยในการเป็นจุดหมายปลายทาง สําหรับอุตสาหกรรมภาพยนตร์ระดับนานาชาติ โดยเฉพาะกลุ่ม Luxury Travel
>> กระตุ้นให้เกิดเศรษฐกิจหมุนเวียน เช่น เกิดการจ้างงาน และเกิดรายได้หมุนเวียนในพื้นที่ถ่ายทํา
.
สําหรับการส่งเสริม Soft Power ด้านภาพยนตร์ : รัฐบาลมีมาตรการส่งเสริมการถ่ายทําภาพยนตร์ต่างประเทศในประเทศไทยในรูปแบบการคืนเงินสูงสุด 20% และนําเสนอประสบการณ์ Meaningful Travel ในเมืองไทยเผยแพร่ใน Streaming Platform ต่าง ๆ รวมทั้งจัดกิจกรรมลุ้นท่องเที่ยวตามรอยภาพยนตร์ในกลุ่มผู้ชื่นชอบภาพยนตร์ เพื่อผลักดันให้การท่องเที่ยวไทยคึกคักตลอดทั้งปี
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เปิดตลาดนัดแก้หนี้ทั่วประเทศ วันแรก ไกล่เกลี่ยสำเร็จ 1,040 กรณี เตรียมจัดเพิ่มอย่างน้อยเดือนละ 4 ครั้ง
วันจันทร์ที่ 15 มกราคม 2567
เปิดตลาดนัดแก้หนี้ทั่วประเทศ วันแรก ไกล่เกลี่ยสําเร็จ 1,040 กรณี เตรียมจัดเพิ่มอย่างน้อยเดือนละ 4 ครั้ง
.....
เปิดตลาดนัดแก้หนี้ทั่วประเทศ วันแรก ไกล่เกลี่ยสําเร็จ 1,040 กรณี เตรียมจัดเพิ่มอย่างน้อยเดือนละ 4 ครั้ง
.
กระทรวงมหาดไทย เผยผลการ Kick off "ตลาดนัดแก้หนี้" ทั่วประเทศ หลังเริ่มจัดกิจกรรมนัดแรกเมื่อวานนี้ (14 ม.ค. 67) โดยมีหน่วยงานภาครัฐที่เกี่ยวข้องมาให้บริการทั้งบริการไกล่เกลี่ยหนี้นอกระบบ ให้ความรู้และให้คําปรึกษาทางด้านกฎหมาย รวมถึงบริการให้คําปรึกษาทางการเงิน โปรโมชั่นพิเศษเรื่องสินเชื่อให้กับผู้ที่มาใช้บริการ
.
ภาพรวมทั่วประเทศ จากข้อมูล ณ เวลา 15.00 น. มีหน่วยงานเข้าร่วมจัดกิจกรรม 1,435 หน่วยงาน มีลูกหนี้เข้าร่วมกิจกรรม 5,076 คน มีเจ้าหนี้เข้าร่วมกิจกรรม 1,663 คน สามารถตกลงไกล่เกลี่ยและประนอมข้อพิพาทสําเร็จ 1,040 กรณี  มูลหนี้ลดลง 24 ล้านบาท
.
ขณะเดียวกัน กระทรวงมหาดไทยได้มอบหมายให้ผู้ว่าราชการจังหวัดทุกจังหวัด เพิ่มเติมการจัดตลาดนัดแก้ไขปัญหาหนี้นอกระบบ เป็นเดือนละอย่างน้อย 4 ครั้ง เพื่อบูรณาการหน่วยงานที่เกี่ยวข้องไปให้คําปรึกษาพี่น้องประชาชนอย่างทั่วถึง
.
อ่านเพิ่มเติม คลิก https://www.thaigov.go.th/news/contents/details/77423
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ทส. เร่งหารือ ก.ต่างประเทศ ยกระดับการแก้ไขปัญหาหมอกควันข้ามแดน และฝุ่น PM2.5 ร่วมกับกัมพูชา
วันจันทร์ที่ 15 มกราคม 2567
ทส. เร่งหารือ ก.ต่างประเทศ ยกระดับการแก้ไขปัญหาหมอกควันข้ามแดน และฝุ่น PM2.5 ร่วมกับกัมพูชา
ทส. เร่งหารือ ก.ต่างประเทศ ยกระดับการแก้ไขปัญหาหมอกควันข้ามแดน และฝุ่น PM2.5 ร่วมกับกัมพูชา
ทส. เร่งหารือ ก.ต่างประเทศ ยกระดับการแก้ไขปัญหาหมอกควันข้ามแดน และฝุ่น PM2.5 ร่วมกับกัมพูชา
วันที่ 15 มกราคม 2567 เวลา 16.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วย
นางสาวปรีญาพร สุวรรณเกษ อธิบดีกรมควบคุมมลพิษ และผู้แทนจากสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) (GISTDA) ได้เข้าร่วมหารือกับ นายจักรพงษ์ แสงมณี รัฐมนตรีช่วยว่าการกระทรวงการต่างประเทศ นางสาวบุษฎี สันติพิทักษ์ รองปลัดกระทรวงการต่างประเทศ และนายฉัตรชัย วิริยเวชกุล อธิบดีกรมเอเชียตะวันออก เพื่อติดตามการดําเนินงานตามข้อสั่งการของนายกรัฐมนตรี ในการหาแนวทางความร่วมมือแก้ไขปัญหามลพิษจากหมอกควันข้ามแดน การแก้ไขปัญหาฝุ่นละอองขนาดเล็ก (PM2.5) และการป้องกันการเกิดไฟป่า กับประเทศเพื่อนบ้าน ณ อาคารสํานักเลขาธิการสภาผู้แทนราษฎร
โดย ปกท.ทส. ได้ให้ข้อมูลถึงความร่วมมือในการแก้ไขปัญหาหมอกควันข้ามแดนที่ ทส. ได้ดําเนินการร่วมกับราชอาณาจักรกัมพูชาในช่วงที่ผ่านมาว่า ได้มีการจัดส่งหน่วยตรวจวัดคุณภาพอากาศแบบเคลื่อนที่จากประเทศไทยไปยังกัมพูชา เมื่อปี พ.ศ. 2560 - 2562 เพื่อช่วยในการตรวจวัดค่าคุณภาพอากาศของกัมพูชา ทั้งยังได้มีการฝึกอบรมให้กับเจ้าหน้าที่ของกัมพูชาเพื่อเสริมสร้างศักยภาพในการตรวจวัดและการจัดการคุณภาพอากาศในพื้นที่อีกด้วย ทั้งนี้ ในการหารือร่วมกันกับกระทรวงการต่างประเทศ ได้มีแนวทางที่จะร่วมกันจัดทําแนวทางความร่วมมือกับกัมพูชาในการแก้ไขปัญหาจุดความร้อน และหมอกควันข้ามแดน เพื่อเป็นประเด็นให้นายกรัฐมนตรีได้นําไปเป็นข้อหารือร่วมกับนายกรัฐมนตรีแห่งราชอาณาจักรกัมพูชา ที่มีกําหนดจะเดินทางมาเยือนประเทศไทยในช่วงเดือนกุมภาพันธ์ 2567 ที่จะถึงนี้
รัฐบาลไทย-ข่าวทำเนียบรัฐบาล-วันนี้ “วันครูแห่งชาติ” รองโฆษกฯ รัดเกล้าฯ เผยความสำคัญของวันครู 16 มกราคมของทุกปี พร้อมเชิญชวนทุกคนร่วมระลึกถึงพระคุณครู
วันอังคารที่ 16 มกราคม 2567
16/01/2567
วันนี้ “วันครูแห่งชาติ” รองโฆษกฯ รัดเกล้าฯ เผยความสําคัญของวันครู 16 มกราคมของทุกปี พร้อมเชิญชวนทุกคนร่วมระลึกถึงพระคุณครู
วันนี้ “วันครูแห่งชาติ” รองโฆษกฯ รัดเกล้าฯ เผยความสําคัญของวันครู 16 มกราคมของทุกปี พร้อมเชิญชวนทุกคนร่วมระลึกถึงพระคุณครู
วันนี้ (16 ม.ค. 67) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า “วันครูแห่งชาติ” ตรงกับวันที่ 16 มกราคมของทุกปี ซึ่งในปี 2567 นี้ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้มอบคําขวัญวันครูว่า “ครูวางฐานคิด ส่งเสริมศิษย์สร้างสรรค์” โดยระบุว่า ครู คือ ผู้นําความรู้ที่สั่งสมมาถ่ายทอด โดยใส่ใจสอนวิธีคิด และวิธีจัดการกับข้อมูลให้ศิษย์สามารถจัดระเบียบ เติบโตมาได้อย่างมีคุณภาพในยุคใหม่ที่มีการเปลี่ยนแปลงอย่างรวดเร็ว
รองโฆษกประจําสํานักนายกรัฐมนตรี ยังกล่าวว่า วันครู ได้ถูกประกาศจัดให้มีขึ้นครั้งแรกเมื่อวันที่ 16 มกราคม พ.ศ. 2500 สืบเนื่องมาจากการประกาศพระราชบัญญัติครูในราชกิจจานุเบกษาเมื่อปี พ.ศ. 2488 โดยให้มีการจัดตั้ง สภาในกระทรวงศึกษาธิการเรียกว่า “คุรุสภา” ซึ่งมีสถานะเป็นนิติบุคคลและให้ครูทุกคนเป็นสมาชิกคุรุสภา โดยมีหน้าที่ในเรื่องของสถาบันวิชาชีพครูในขณะเดียวกันก็ทําหน้าที่ให้ความเห็นในเรื่องนโยบายการศึกษา และวิชาการศึกษาทั่วไปแก่กระทรวงศึกษาธิการ จัดสวัสดิการให้แก่ครูและครอบครัว ได้รับความช่วยเหลือตามสมควร ส่งเสริมความรู้และความสามัคคีของครู โดยมี “ดอกกล้วยไม้” เป็นสัญลักษณ์ของวันครู
“ขอเชิญชวนพี่น้องชาวไทยทุกคนระลึกถึงพระคุณของครูบาอาจารย์ที่มอบความรู้และอบรมสั่งสอนในเรื่องต่าง ๆ ทั้งแนวทางในการทํางานและดําเนินชีวิต พร้อมเชิญร่วมกิจกรรมงานวันครูเนื่องในโอกาสวันครู ครั้งที่ 68 พ.ศ. 2567 ในวันอังคารที่ 16 มกราคม 2567 ของกระทรวงศึกษาธิการภายใต้แนวคิด “ครูดีสอนดี ศิษย์ดีเรียนดี มีความสุข” โดยจะจัดขึ้นทั้งในส่วนกลางและภูมิภาคพร้อมกันทั่วประเทศ ในรูปแบบผสมผสาน ทั้ง Onsite และ Online ตั้งแต่เวลา 09.00 น. เป็นต้นไป” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-คกก. เอกลักษณ์ของชาติ ยก “การไหว้” เป็นเอกลักษณ์ประจำชาติ
วันจันทร์ที่ 15 มกราคม 2567
คกก. เอกลักษณ์ของชาติ ยก “การไหว้” เป็นเอกลักษณ์ประจําชาติ
.....
คกก. เอกลักษณ์ของชาติ ยก “การไหว้” เป็นเอกลักษณ์ประจําชาติ
.
คณะกรรมการเอกลักษณ์ของชาติ ครั้งที่ 1/2567 เห็นชอบกําหนดให้ “การไหว้” เป็นเอกลักษณ์ประจําชาติ ประเภทการทักทายและการแสดงความเคารพแบบไทย เนื่องจากการไหว้เป็นการแสดงออกทางวัฒนธรรม ที่ผูกพันกับวิถีชีวิตของคนไทย แม้การไหว้ เป็นสิ่งที่ประเทศไทย และประเทศอื่นอาเซียน รับมาจากอินเดีย ผ่านทางคติความเชื่อในศาสนาพราหมณ์-ฮินดู และศาสนาพุทธ ที่ปรากฎในหลักฐานทางประวัติศาสตร์ และโบราณคดี ตั้งแต่สมัยทวารวดี แต่ประเทศไทย ได้นํามาปรับและพัฒนา จนมีความหลากหลาย ความลุ่มลึก และความหมายในการแสดงออก ที่ทําให้แตกต่างกับประเทศอื่น ๆ
.
ปัจจุบันการไหว้แบบไทย ได้เป็นแบบแผนปฏิบัติในการทักทายที่แพร่หลาย เป็นสากลมากขึ้น โดยเฉพาะภายหลังสถานการณ์โควิด-19 ทําให้บรรดาผู้นําชาติต่าง ๆ หันมาทักทายและทําความเคารพด้วยการไหว้ เพื่อลดการสัมผัส ซึ่งทําให้การไหว้ได้กระจายไปทั่วโลก โดยหลังจากนี้ เตรียมนําเสนอคณะรัฐมนตรี เพื่อพิจารณากําหนดให้การไหว้ เป็นเอกลักษณ์ประจําชาติ ต่อไป
อ่านเพิ่มเติม คลิก https://www.thaigov.go.th/news/contents/details/77297
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.ไฟเขียว ต่อ พ.ร.ก.ฉุกเฉินฯ อีก 3 เดือน พื้นที่จังหวัดชายแดนภาคใต้ 20 ม.ค.-19 เม.ย.67 พร้อมปรับลดพื้นที่ 2 อำเภอ “ปะนาเระ-รามัน” ออกจากพื้นที่ประกาศสถานการณ์ฉุกเฉินฯ
วันอังคารที่ 16 มกราคม 2567
16/01/2567
ครม.ไฟเขียว ต่อ พ.ร.ก.ฉุกเฉินฯ อีก 3 เดือน พื้นที่จังหวัดชายแดนภาคใต้ 20 ม.ค.-19 เม.ย.67 พร้อมปรับลดพื้นที่ 2 อําเภอ “ปะนาเระ-รามัน” ออกจากพื้นที่ประกาศสถานการณ์ฉุกเฉินฯ
ครม.ไฟเขียว ต่อ พ.ร.ก.ฉุกเฉินฯ อีก 3 เดือน พื้นที่จังหวัดชายแดนภาคใต้ 20 ม.ค.-19 เม.ย.67 พร้อมปรับลดพื้นที่ 2 อําเภอ “ปะนาเระ-รามัน” ออกจากพื้นที่ประกาศสถานการณ์ฉุกเฉินฯ
วันนี้ (16 ม.ค.2567) นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่าที่ประชุมคณะรัฐมนตรีวันนี้ (16 ม.ค.2567) มีมติอนุมัติผลการประชุมคณะกรรมการบริหารสถานการณ์ฉุกเฉิน ครั้งที่ 1/2567 ตามที่สํานักงาน สภาความมั่นคงแห่งชาติเสนอ ดังนี้
1. ปรับลดพื้นที่อําเภอปะนาเระ จังหวัดปัตตานี และอําเภอรามัน จังหวัดยะลา ออกจากพื้นที่การประกาศสถานการณ์ฉุกเฉินที่มีความร้ายแรง ตามพระราชกําหนดการบริหารราชการในสถานการณ์ฉุกเฉิน พ.ศ. 2548 เพื่อนําพระราชบัญญัติการรักษาความมั่นคงภายในราชอาณาจักร พ.ศ. 2551 มาบังคับใช้แทน เนื่องจากเป็นพื้นที่ที่สถานการณ์ดีขึ้น โดยเฉพาะสถิติการก่อเหตุและการสูญเสียมีแนวโน้มลดลงอย่างต่อเนื่อง
2. ขยายระยะเวลาการประกาศสถานการณ์ฉุกเฉินที่มีความร้ายแรงในเขตท้องที่จังหวัดนราธิวาส ยกเว้นอําเภอยี่งอ อําเภอสุไหงโก-ลก อําเภอแว้ง และอําเภอสุคิริน จังหวัดปัตตานี ยกเว้นอําเภอยะหริ่ง อําเภอปะนาเระ อําเภอมายอ อําเภอไม้แก่น อําเภอทุ่งยางแดง อําเภอกะพ้อ และอําเภอแม่ลาน และจังหวัดยะลา ยกเว้นอําเภอเบตง อําเภอรามัน อําเภอกาบัง และอําเภอกรงปินัง ออกไปอีก 3 เดือน ตั้งแต่วันที่ 20 มกราคม 2567 ถึงวันที่ 19 เมษายน 2567 (ซึ่งเดิมครบกําหนดวันที่ 19 มกราคม 2567) เนื่องจากปัจจุบันยังคงมีการก่อเหตุรุนแรงอย่างต่อเนื่อง
นอกจากนี้ ที่ประชุมคณะรัฐมนตรีได้มีมติอนุมัติประกาศให้อําเภอปะนาเระ จังหวัดปัตตานี และอําเภอรามัน จังหวัดยะลา เป็นพื้นที่ปรากฏเหตุการณ์อันกระทบต่อความมั่นคงภายในราชอาณาจักร โดยให้มีผลบังคับใช้ตั้งแต่วันที่ 20 มกราคม 2567 ถึงวันที่ 30 กันยายน 2567
รัฐบาลไทย-ข่าวทำเนียบรัฐบาล-นายกฯ เผย เชิญชวนบริษัท DKSH ย้ายฐานการผลิตลงทุนในไทย ยินดีเปิดรับทุกบริษัท ชี้ไทยกำลังเปลี่ยนใช้  E – Document  และยืนยันมีความพร้อมติดตั้งสถานีชาร์ทไฟรถอีวี
วันอังคารที่ 16 มกราคม 2567
16/01/2567
นายกฯ เผย เชิญชวนบริษัท DKSH ย้ายฐานการผลิตลงทุนในไทย ยินดีเปิดรับทุกบริษัท ชี้ไทยกําลังเปลี่ยนใช้  E – Document  และยืนยันมีความพร้อมติดตั้งสถานีชาร์ทไฟรถอีวี
นายกฯ เผย เชิญชวนบริษัท DKSH ย้ายฐานการผลิตลงทุนในไทย ยินดีเปิดรับทุกบริษัท ชี้ไทยกําลังเปลี่ยนใช้  E – Document  และยืนยันมีความพร้อมติดตั้งสถานีชาร์ทไฟรถอีวี
วันนี้ (16 มกราคม 2567) เวลา 09.30 น. (ตามเวลานครซูริก ห่างกับประเทศไทย 6 ชั่วโมง) นายเศรษฐา ทวีสินนายกรัฐมนตรีและรัฐมนตรีว่าการกระทรวงการคลัง ให้สัมภาษณ์กับผู้สื่อข่าวภายหลังพบหารือกับนาย Stefan Butz, CEO บริษัท DKSH Holding AG ว่า เป็นบริษัทที่ทําธุรกิจอยู่ในประเทศไทยตั้งแต่ปี 1906 ซึ่งประมาณ 120 ปีที่ผ่านมาซึ่งถือว่ายาวนานมาก และเป็นบริษัทที่มีเชื้อชาติสวิตเซอร์แลนด์ แต่รายได้ส่วนใหญ่อยู่ที่เมืองไทย มีการจ้างงานคนไทยกว่า 10,000 คน และมีพนักงานที่เป็นสุภาพสตรี 55% ถือว่าสูงมาก และเป็นบริษัทที่ทํามาค้าขายในเมืองไทยเป็นเวลานานมากธุรกิจที่เขาจําหน่ายเป็นสินค้าประเภทเวชภัณฑ์ อุปโภคบริโภค แบรนด์ใหญ่ใหญ่อย่างเช่น นีเวีย เป็นต้น เขาทําธุรกิจมานานจึงมีความเข้าใจการทําธุรกิจในเมืองไทย ในระยะหลังประสบปัญหาหนักมาก ซึ่งก็เป็นหนึ่งในปัญหาคนไทยเพราะเขานําเข้ายาและตัวแทนนําเข้าบริษัทยาใหญ่ๆหลายบริษัท และเป็นที่ทราบดีอยู่แล้ว บริษัทยาในปัจจุบันมีการพัฒนาสินค้าเยอะมาก
นายกรัฐมนตรีกล่าวว่า ขณะนี้มีโรคระบาดใหม่เกิดขึ้น ดังนั้น การนําเข้ายาจะต้องได้รับการอนุมัติจาก อย. ซึ่ง อย.ก็มีความเข้มงวด หาก อย. อนุมัติแล้วก็ต้องไปองค์กรส่วนท้องถิ่น ทําให้คนไทยเสียเปรียบ ไม่ได้รับยาที่มีคุณภาพ ซึ่งยาเหล่านี้ผ่านเอฟทีเอที่สวิตเซอร์แลนด์ และที่ยุโรปมาแล้ว ตนเองก็รับปากไปและจะดูให้ในตรงนี้ เพราะคนที่เสียประโยชน์คือคนไทย หากยาเข้ามาเร็วเราก็จะสามารถดูแลรักษาคนไทยให้เร็วขึ้นได้ โดยบริษัทดังกล่าวถือว่าเป็นกองเชียร์สําคัญของ ประเทศไทย ซึ่งตนเองอยากให้ย้ายโรงงานมาอยู่ที่ประเทศไทย ยกตัวอย่างเช่น โรงงานผลิตนีเวีย ซึ่งถือเป็นครีมบํารุงผิวที่ประสบความสําเร็จสูงสุดในประเทศไทย ซึ่งเขาก็จะไปพูดคุยและเชื้อเชิญ และตนเองยินดีจะไปพบและพูดคุยหากสนใจที่จะมาเปิดฐานการผลิตที่ประเทศไทย โดยหากมีข้อข้องใจหรือเสนอแนะด้านใดตนเองยินดีไปพบ เพราะจุดประสงค์ใหญ่ของเราคือให้ หลายบริษัทใหญ่ใหญ่ย้ายถิ่นฐานมาผลิตในไทยยกเว้นสินค้าที่มีราคาแพง อย่างเช่นเรื่องยาเรามั่นใจว่าเรามีบุคลากรพร้อม มีมาตรการภาษีพร้อมชีวิตความเป็นอยู่ที่ดีในเมืองไทย ซึ่งจากการพูดคุยเป็นไปได้ด้วยดี ทางบริษัทดังกล่าวได้มอบหนังสือ โดยหนังสือทํามาจากหน้าปกผ้าไหมไทยซึ่งแสดงให้เห็นว่า เขาให้เกียรติและชื่นชมคนไทย ซึ่งตนเองเห็นแล้วสวยมาก
นอกจากนี้เขายังพูดว่าเวลาไปเยี่ยมโรงงานที่ไทยใช้กระดาษเยอะมาก ซึ่งเขาเองก็บอกว่าควรจะพัฒนาไปยั’เอกสารอีเล็กทรอนิก หรือ E - Document ซึ่งผมได้ให้ความสบายใจไปว่า เรา กําลังทําเรื่องนี้อยู่ นอกจากนี้บริษัทดังกล่าวยังต้องใช้รถขนสินค้าในจํานวนมากจํานวน เขาจึงอยากเปลี่ยน รถขนส่งของเค้าทั้งหมดเป็นรถไฟฟ้า ตนเองก็ดีใจแต่เขาเป็นห่วงเรื่อง การติดตั้งที่ชาร์จมีเพียงพอหรือไม่ ตนเองก็รับปากไปว่าเรื่องนี้ไม่ต้อง ห่วงเพราะเราดูอยู่ จากการที่เราจัดงานมอเตอร์โชว์ล่าสุด 40% ของรถ ที่ขายได้เป็นรถอีวีทั้งหมด และได้บอกไปว่า เชื่อว่าการติดตั้งที่ชาร์จตามสถานีต่างๆทั่วประเทศ ซึ่งเขาก็เชื่อมั่นในเรื่องนี้
นอกจากนี้ บริษัทฯ ยังทําเรื่องโลจิสติกส์ และตนเองก็ได้ฝากเรื่องแลนด์บริด์จไป
รัฐบาลไทย-ข่าวทำเนียบรัฐบาล-ขสมก. ยกเลิกจัดเดินรถ Shuttle Bus (ขึ้นทางด่วน) เส้นทางสถานีกลางกรุงเทพอภิวัฒน์ - สถานีรถไฟกรุงเทพ (หัวลำโพง) ตั้งแต่วันที่ 19 มกราคม 2567 เป็นต้นไป
วันอังคารที่ 16 มกราคม 2567
ขสมก. ยกเลิกจัดเดินรถ Shuttle Bus (ขึ้นทางด่วน) เส้นทางสถานีกลางกรุงเทพอภิวัฒน์ - สถานีรถไฟกรุงเทพ (หัวลําโพง) ตั้งแต่วันที่ 19 มกราคม 2567 เป็นต้นไป
....
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า ตามที่การรถไฟแห่งประเทศไทยมีการเปลี่ยนแปลงต้นทาง/ปลายทางกลุ่มขบวนรถด่วนพิเศษ ด่วน เร็วจากสถานีรถไฟกรุงเทพ (หัวลําโพง) ไปสถานีกลางกรุงเทพอภิวัฒน์ ตั้งแต่วันที่ 19 มกราคม 2566 นั้น ขสมก. ได้จัดเดินรถโดยสารวิ่งรับ - ส่งประชาชน ระหว่างสถานีกลางกรุงเทพอภิวัฒน์ - สถานีรถไฟกรุงเทพ (หัวลําโพง) เพื่อเป็นการอํานวยความสะดวกในการเดินทางให้กับประชาชน โดยไม่คิดค่าบริการ 2 เส้นทาง ได้แก่ 1) รถเฉพาะกิจ (เส้นทางธรรมดา) ให้บริการด้วยรถโดยสารธรรมดา ตั้งแต่วันที่ 19 มกราคม - 29 เมษายน 2566 และ 2) รถ Shuttle Bus (ขึ้นทางด่วน) ให้บริการด้วยรถโดยสารปรับอากาศ ใช้เชื้อเพลิงก๊าซธรรมชาติ (NGV) ตั้งแต่วันที่ 19 มกราคม 2566
ทั้งนี้ เนื่องจาก ขสมก. ได้ให้บริการรถ Shuttle Bus (ขึ้นทางด่วน) มาเป็นระยะเวลาพอสมควร อีกทั้ง ขสมก. มีรถโดยสารประจําทาง สาย 49 เส้นทางสถานีกลางกรุงเทพอภิวัฒน์ - สถานีกรุงเทพ (หัวลําโพง) ให้บริการ และประชาชนสามารถเดินทางด้วยรถไฟบริการเชิงสังคม ระหว่างสถานีชุมทางบางซื่อ - สถานีรถไฟกรุงเทพ (หัวลําโพง) - สถานีชุมทางบางซื่อ ได้อย่างสะดวก ปลอดภัยอยู่แล้ว ขสมก. จึงขอยกเลิกการจัดเดินรถ Shuttle Bus (ขึ้นทางด่วน) ตั้งแต่วันที่ 19 มกราคม 2567 เป็นต้นไป
รัฐบาลไทย-ข่าวทำเนียบรัฐบาล-​สาร นายเศรษฐา  ทวีสิน นายกรัฐมนตรี เนื่องในโอกาสวันครู ครั้งที่ 68 พุทธศักราช 2567 วันที่ 16 มกราคม 2567
วันอังคารที่ 16 มกราคม 2567
16/01/2567
​สาร นายเศรษฐา  ทวีสิน นายกรัฐมนตรี เนื่องในโอกาสวันครู ครั้งที่ 68 พุทธศักราช 2567 วันที่ 16 มกราคม 2567
​สาร
นายเศรษฐา  ทวีสิน นายกรัฐมนตรี
เนื่องในโอกาสวันครู ครั้งที่ 68 พุทธศักราช 2567
วันที่ 16 มกราคม 2567
เนื่องในโอกาสวันครู วันที่ 16 มกราคม 2567 ได้เวียนมาบรรจบอีกวาระหนึ่ง ผมขอแสดงซึ่งมุทิตาจิต ความระลึกถึง ความเคารพ ความกตัญญูและความปรารถนาดีมายังครูและบุคลากรทางการศึกษาทั่วประเทศทุกท่าน
ครูในฐานะผู้ทํางานหนัก ผู้เปรียบประหนึ่งปฏิมากรสร้างบุคลากรที่มีคุณค่าให้แก่ประเทศชาติ วันครูจึงเป็นวันที่เราทุกคนจะต้องแสดงออกถึงความตั้งใจ ความตระหนักในบุญคุณแด่ครูทุกคนในชีวิตของพวกเรารวมถึงทุกท่านที่ประกอบอาชีพครูในวันนี้ และร่วมกันเชิดชูเกียรติครูผู้มีคุณูปการต่อการศึกษาของชาติ โดยในปีพุทธศักราช 2567 ผมได้มอบคําขวัญว่า “ครูวางฐานคิด ส่งเสริมศิษย์สร้างสรรค์” เพื่อแสดงให้เห็นว่าการเป็นครู ไม่ใช่แค่การสอนหนังสือ ไม่ใช่แค่การให้ความรู้ตามตํารา แต่สิ่งซึ่งครูที่ดีควรให้กับนักเรียนคือวิธีคิดและวิธีการจัดการกับชุดข้อมูลที่มีอยู่อย่างหลากหลาย ใครก็ตามที่มีระเบียบวิธีคิดที่ดีเขาจะเติบโตขึ้นเป็นคนที่มีความสามารถในการแสวงหาความรู้ได้ด้วยตัวเองอย่างมีคุณภาพ และครูยังต้องเป็นผู้สามารถสร้างแรงบันดาลใจต่อยอดความคิดสร้างสรรค์ ปลดปล่อยศักยภาพ เปิดโอกาสให้นักเรียนแสวงหาทักษะที่ตอบสนองต่อโลกที่เปลี่ยนแปลงไปอย่างรวดเร็ว พร้อม ๆ ไปกับการเคารพในคุณค่าของความเป็นมนุษย์ จริยธรรม ศีลธรรมในโลกสากลรวมถึงการเป็นคนที่เต็มไปด้วยความเข้าใจเห็นอกเห็นใจผู้อื่น ทั้งหมดนี้คือคือหัวใจของการพัฒนามนุษย์ เป็นงานของครูและคือความหมายของคําว่าการศึกษา
เนื่องในโอกาสวันครู ครั้งที่ 68 พุทธศักราชที่ 2567 ผมขออวยพรให้ครูและบุคลากรทางการศึกษาทุกท่านประสบแต่ความสุข มีพลังกาย พลังใจที่เข้มแข็ง มีความเจริญก้าวหน้าในหน้าที่การงาน เพื่อร่วมกันเป็นพลังเสริมสร้างให้เด็กและเยาวชนไทยเป็นทรัพยากรบุคคลที่มีคุณค่าของประเทศและของโลกต่อไป
(นายเศรษฐา ทวีสิน)
นายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนสาย ลบ.1036 จังหวัดลพบุรี คืบหน้า 93% เร็วกว่าแผน คาดแล้วเสร็จเดือนมีนาคม 2567
วันอังคารที่ 16 มกราคม 2567
กรมทางหลวงชนบท ขยายถนนสาย ลบ.1036 จังหวัดลพบุรี คืบหน้า 93% เร็วกว่าแผน คาดแล้วเสร็จเดือนมีนาคม 2567
...
กรมทางหลวงชนบท (ทช.) กระทรวงคมนาคม รายงานโครงการก่อสร้างขยายถนนทางหลวงชนบทสาย ลบ.1036 แยก ทล.1 - บ้านป่าหวาย อําเภอเมือง จังหวัดลพบุรี ปัจจุบันมีผลงานการก่อสร้างร้อยละ 93 เร็วกว่าแผนที่กําหนด ขณะนี้อยู่ระหว่างขั้นตอนของงานปูผิวจราจรลาดยางและงานปูทางเท้า คาดว่าจะก่อสร้างแล้วเสร็จในเดือนมีนาคม 2567 เพื่อยกระดับการคมนาคม ส่งเสริมและพัฒนาโครงข่ายถนนให้ครอบคลุมปริมาณความต้องการของประชาชน เชื่อมโยงการเดินทางได้อย่างมีประสิทธิภาพมากยิ่งขึ้น แก้ปัญหาการจราจรที่หนาแน่นบริเวณสายทาง รวมทั้งสนับสนุนการใช้เส้นทางรถไฟทางคู่ สายลพบุรี - ปากน้ําโพ ในอนาคต
ถนนสาย ลบ.1036 หรือถนนพระปิยะ เป็นถนนที่อยู่ในย่านบริเวณชุมชนมีปริมาณการจราจรหนาแน่น ประกอบกับมีหน่วยงานราชการในสายทางหลายแห่ง เดิมเป็นถนน 4 ช่องจราจร ไป - กลับ แต่เนื่องจากถนนสายดังกล่าวสามารถใช้เป็นเส้นทางลัดไปยังแหล่งเศรษฐกิจและชุมชนส่งผลให้การจราจรติดขัด ทําให้ประชาชนไม่ได้รับความสะดวกในการเดินทาง โครงการฯ มีจุดเริ่มต้นบริเวณ กม. ที่ 0+000 จากวงเวียนพระนารายณ์มหาราช สิ้นสุดบริเวณ กม. ที่ 2+752 วงเวียนพลร่มป่าหวาย ระยะทาง 2.752 กิโลเมตร โดยได้ขยายความกว้างช่องจราจร ไหล่ทาง ผิวจราจรก่อสร้างเป็นแบบแอสฟัลท์ติกคอนกรีต 4 ช่องจราจร ขนาดกว้างช่องละ 3.50 เมตร มีไหล่ทางกว้าง 2.50 - 3.50 เมตร พร้อมก่อสร้างทางเท้า ระบบระบายน้ํา ไฟฟ้าแสงสว่าง สัญญาณไฟจราจร เครื่องหมายจราจร และสิ่งอํานวยความปลอดภัยทางถนน ใช้งบประมาณ 150 ล้านบาท
รัฐบาลไทย-ข่าวทำเนียบรัฐบาล-หน่วยเฉพาะกิจพญานาคราชเปิดปฏิบัติการทั่วประเทศกว่า 10 แห่ง
วันอังคารที่ 16 มกราคม 2567
หน่วยเฉพาะกิจพญานาคราชเปิดปฏิบัติการทั่วประเทศกว่า 10 แห่ง
หน่วยเฉพาะกิจพญานาคราชเปิดปฏิบัติการทั่วประเทศกว่า 10 แห่ง
พันเอก รวิรักษ์ สัตตบุศย์ ผู้บังคับหน่วยเฉพาะกิจพญานาคราช เปิดเผยว่า เมื่อวันที่ 15 มกราคม 2567
ได้สนธิกําลังเจ้าหน้าที่กว่า 100 นาย จากกรมปศุสัตว์ กรมประมงกรมวิชาการเกษตร และสํานักงานตํารวจแห่งชาติ
เข้าตรวจสอบห้องเย็นในพื้นที่จังหวัดเชียงราย อุบลราชธานี ลพบุรี นครปฐม และสมุทรสาคร ตามที่ได้รับการรายงาน โดยพบผู้ประกอบการกระทําความผิด จํานวน 2 จุดคือ 1) มอบหมายนายวรพงษ์ รังผึ้ง นายสัตวแพทย์ชํานาญการพิเศษ หัวหน้าชุดปฏิบัติการฯ เข้าตรวจสอบห้องเย็น ชลสิทธิ์ โฟรเซ่น จังหวัดลพบุรี ซึ่งคาดว่ามีการเชื่อมโยงนําเข้าเนื้อสุกรเถื่อนเข้ามาในพื้นที่อําเภอพัฒนานิคม จังหวัดลพบุรี ผลการตรวจสอบพบชนิดสินค้าไม่ตรงกับที่ระบุในใบอนุญาตเคลื่อนย้ายสัตว์และซากสัตว์ จํานวน 2 รายการ (ซากไก่) รวม 2,300 กิโลกรัม มีความผิดตามมาตรา 22 พ.ร.บ. โรคระบาดสัตว์พ.ศ. 2558 โดยขณะนี้เจ้าหน้าที่ได้ดําเนินการอายัดซากสัตว์ของกลางดังกล่าว เป็นเวลา 15 วันทําการ เพื่อให้ผู้ประกอบการพิสูจน์ความบริสุทธิ์ของตนเอง พร้อมทั้งได้ลงบันทึกประจําวัน และสืบสวน ตรวจสอบขยายผลต่อไป
2) มอบหมายนางยุพดี ทองมี นักวิชาการประมงชํานาญการพิเศษ หัวหน้าชุดปฏิบัติการฯ เข้าตรวจสอบห้องเย็น บริษัท โชคมหาชัย มารีน จํากัด จังหวัดสมุทรสาคร โดยตรวจสอบเอกสารประกอบการเคลื่อนย้าย พบว่ามีรายการสินค้าในใบเคลื่อนย้ายไม่ตรงกับใบรับฝาก จึงทําการอายัดสินค้าเพื่อให้ผู้ประกอบการนําเอกสารมาชี้แจงภายใน 15 วัน รายละเอียดดังนี้
1. เพดานหมู จํานวน59 กล่อง ๆ ละ 10 กิโลกรัม รวมน้ําหนัก 590 กิโลกรัม มูลค่า 112,100 บาท
2. กระเพาะหมู จํานวน 788 กล่อง ๆ ละ 10 กิโลกรัม รวมน้ําหนัก 7,880 กิโลกรัม มูลค่า 591,000 บาท
3. ไส้หมู จํานวน 962 กล่อง ๆ ละ 10 กิโลกรัม น้ําหนักรวม 9,620 กิโลกรัม มูลค่า 481,000 บาท
4. เอ็นไก่ จํานวน 2,053 ถุง ๆ ละ 12 กิโลกรัม รวมน้ําหนัก 24,636 กิโลกรัม มูลค่า 2,217,240 บาท
รวมทั้งสิ้น 42,726 กิโลกรัม มูลค่า 3,401,340 บาท
รัฐบาลไทย-ข่าวทำเนียบรัฐบาล-โฆษกรัฐบาลเผย ไทยเป็นที่นิยมเป็นจุดหมายการถ่ายทำภาพยนตร์ต่างประเทศ เปิดอีกโอกาสผลักดัน Soft Power ภาพยนตร์ไทยในเวทีนานาชาติ พร้อมต่อยอดการประชาสัมพันธ์ Soft Power
วันอังคารที่ 16 มกราคม 2567
16/01/2567
โฆษกรัฐบาลเผย ไทยเป็นที่นิยมเป็นจุดหมายการถ่ายทําภาพยนตร์ต่างประเทศ เปิดอีกโอกาสผลักดัน Soft Power ภาพยนตร์ไทยในเวทีนานาชาติ พร้อมต่อยอดการประชาสัมพันธ์ Soft Power
โฆษกรัฐบาลเผย ไทยเป็นที่นิยมเป็นจุดหมายการถ่ายทําภาพยนตร์ต่างประเทศ เปิดอีกโอกาสผลักดัน Soft Power ภาพยนตร์ไทยในเวทีนานาชาติ พร้อมต่อยอดการประชาสัมพันธ์ Soft Power อีก 10 สาขาสู่สายตาชาวโลก สร้างรายได้เข้าสู่ประเทศ
วันนี้ (16 มกราคม 2567) นายชัย วัชรงค์ โฆษกประจําสํานักนายกรัฐมนตรี รัฐบาลส่งเสริมการถ่ายทําภาพยนตร์ต่างประเทศในไทย ด้วยความพร้อมรองรับการถ่ายทําครบวงจร และศักยภาพของวงการอุตสาหกรรมภาพยนตร์ไทย เชื่อมั่นว่าจะสามารถดึงดูดการลงทุนของบริษัทภาพยนตร์ เพิ่มพูนโอกาสในการพัฒนาอุตสาหกรรมภาพยนตร์ไทยสู่ระดับสากล เสริมการจ้างงานบุคลากรในวงการภาพยนตร์ ช่วยกระจายรายได้ และต่อยอดการประชาสัมพันธ์ Soft Power ไทย เช่น ด้านการท่องเที่ยว อาหาร ดนตรี แฟชั่น ศิลปะ เป็นต้น
โดยข้อมูลจากกองกิจการภาพยนตร์และวีดิทัศน์ต่างประเทศ กรมการท่องเที่ยว กระทรวงการท่องเที่ยวและกีฬา ระบุว่า ในปี พ.ศ. 2566 มีการถ่ายทําภาพยนตร์ต่างประเทศในประเทศไทย จํานวนทั้งสิ้นถึง 466 เรื่อง จาก 40 ประเทศทั่วโลก โดยคาดการณ์ว่ารายได้จากการถ่ายทําภาพยนตร์ต่างประเทศมีมูลค่าประมาณ 6,600 ล้านบาท ซึ่งนับเป็นรายได้สูงสุดตั้งแต่มีการส่งเสริมการถ่ายทําภาพยนตร์ต่างประเทศในไทย ทั้งนี้ พบว่า คณะถ่ายทําภาพยนตร์จากสหรัฐอเมริกาได้เข้ามาลงทุนถ่ายทําภาพยนตร์ในประเทศไทยเป็นอันดับหนึ่ง ตามด้วยคณะถ่ายทําจากเขตบริหารพิเศษฮ่องกงและสาธารณรัฐประชาชนจีนเป็นลําดับถัดไป
โฆษกประจําสํานักนายกรัฐมนตรี กล่าวเพิ่มเติมว่า ผลการประชุมจากคณะกรรมการยุทธศาสตร์ซอฟต์พาวเวอร์แห่งชาติ ครั้งที่ 1/2567 เมื่อวันที่ 9 มกราคม พ.ศ. 2567 ที่ผ่านมา มีมติเห็นชอบให้การสนับสนุนผู้ประกอบการและทีมงานผู้ผลิตภาพยนตร์ไทยเข้าร่วมเทศกาลภาพยนตร์นานาชาติ 3 เทศกาล ได้แก่ งานเทศกาลภาพยนต์นานาชาติรอตเตอร์ดัม งานเทศกาลภาพยนตร์นานาชาติเบอร์ลิน และงานเทศกาลภาพยนตร์โอซาก้า เพิ่มความสามารถในการแข่งขันด้านอุตสาหกรรมภาพยนตร์ของไทยและยกระดับการส่งออกอุตสาหกรรมภาพยนตร์ไทยสู่ระดับสากล
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มุ่งส่งเสริมอุตสาหกรรมภาพยนตร์ไทยอย่างเป็นรูปธรรมครบวงจรด้วยการส่งเสริมการถ่ายทําภาพยนต์ต่างประเทศในไทย และสนับสนุนภาพยนตร์ไทยในเวทีนานาชาติ อุตสาหกรรมภาพยนตร์เป็นหนึ่งในอุตสาหกรรมสร้างสรรค์ สามารถสร้างรายได้เข้าประเทศ เป็นช่องทางนําเสนอ Soft Power ของไทย และเพิ่มขีดความสามารถการแข่งขันด้านเศรษฐกิจ” นายชัย กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบนโยบายการขับเคลื่อนทิศทางการบริหารกระทรวงยุติธรรม ประจำปีงบประมาณ พ.ศ.๒๕๖๗
วันอังคารที่ 16 มกราคม 2567
16/01/2567
รัฐมนตรีว่าการกระทรวงยุติธรรม มอบนโยบายการขับเคลื่อนทิศทางการบริหารกระทรวงยุติธรรม ประจําปีงบประมาณ พ.ศ.๒๕๖๗
รัฐมนตรีว่าการกระทรวงยุติธรรม มอบนโยบายการขับเคลื่อนทิศทางการบริหารกระทรวงยุติธรรม ประจําปีงบประมาณ พ.ศ.๒๕๖๗
ในวันอังคารที่ ๑๖ มกราคม ๒๕๖๗ เวลา ๑๑.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม กล่าวมอบนโยบายการขับเคลื่อนทิศทางการบริหารกระทรวงยุติธรรม ประจําปีงบประมาณ พ.ศ. ๒๕๖๗ ในโครงการประชุมเชิงปฏิบัติการ "การมอบนโยบายและแนวทางการปฏิบัติราชการกรมพินิจและคุ้มครองเด็กและเยาวชน ประจําปีงบประมาณ พ.ศ. ๒๕๖๗" โดยมี พันตํารวจโท ประวุธ วงศ์สีนิล อธิบดีกรมพินิจและคุ้มครองเด็กและเยาวชน พร้อมด้วยคณะผู้บริหาร​ระดับสูงของกระทรวงยุติธรรม ข้าราชการกรมพินิจและคุ้มครองเด็กและเยาวชนทั่วประเทศ และผู้ที่เกี่ยวข้อง เข้าร่วมฯ ณ โรงแรมมิราเคิล แกรนด์ คอนเวนชั่น เขตหลักสี่ กรุงเทพมหานคร
รัฐมนตรีว่าการกระทรวงยุติธรรม ได้กล่าวใจความสําคัญตอนหนึ่งว่า "กรมพินิจและคุ้มครองเด็กและเยาวชน เป็นหน่วยงานที่มีความสําคัญอย่างยิ่ง เพราะถือเป็นกรมที่สร้างอนาคตให้กับประเทศไทย ท่านทําหน้าที่เป็นผู้ปกครองของเด็กและเยาวชนที่ก้าวพลาด ซึ่งแน่นอนว่าการสร้างย่อมดีกว่าการซ่อม ถ้าท่านสามารถซ่อมแซมเด็กและเยาวชนคนหนึ่งได้ เท่ากับท่านได้สร้างคนที่มีคุณภาพกลับคืนสู่ประเทศชาติเพื่อกลับมาพัฒนาบ้านเมืองของเรา ขอฝากสถานพินิจฯ ว่าในพลวัตที่บ้านเมืองของเรามีความเปลี่ยนแปลงไป เราจะทําอย่างไรให้สถานพินิจฯ ที่เราอยู่นี้ให้เป็นสถานที่ที่มีคุณค่า เปลี่ยนมนุษย์จากที่ไม่รู้ให้รู้ เปรียบเหมือนกับการช่วยเหลือคนจน คนเจ็บป่วยหรือคนที่ตกทุกข์ได้ยากก่อน"
รัฐมนตรีว่าการกระทรวงยุติธรรมกล่าวอีกว่า "อีกสิ่งหนึ่งที่สําคัญ คือ ท่านต้องยึดโยงกับชุมชนให้ได้ เพราะวันนี้ อบต.ทุกแห่งมีการเชื่อมโยงกับระบบการศึกษา ฉะนั้นเราเป็นเหมือนพ่อแม่ที่ไม่ใช่แค่สอนเรื่องการศึกษา แต่เราต้องสอนให้เขาได้เรียนรู้ชีวิตด้วย ขอให้ท่านรักและศรัทธาในงานของท่าน เพราะสิ่งที่ยาก คือ การบูรณะกล่อมเกลาเขาให้ไม่กลับมากระทําผิดซ้ํา ฉะนั้นงานของท่านจึงเป็นงานที่มีคุณค่ามาก เราต้องให้คนกลุ่มนี้กลับมาพัฒนาสังคม และกระทรวงยุติธรรมยังมีอีกหน้าที่หนึ่ง คือ การสร้างคนเพื่อให้คนกลับมาสร้างชาติ และขอฝากทุกท่านในเรื่องของการสื่อสารและสร้างความเข้าใจให้กับสังคมในภารกิจงานของกรมพินิจฯ และกระทรวงยุติธรรม และช่วยกันนําความยุติธรรมไปสู่ทุกชุมชนต่อไป"
รัฐบาลไทย-ข่าวทำเนียบรัฐบาล-รองปลัด กษ. เป็นประธานการประชุมคณะกรรมการสงเคราะห์เกษตรกร ครั้งที่ 1/2567
วันอังคารที่ 16 มกราคม 2567
รองปลัด กษ. เป็นประธานการประชุมคณะกรรมการสงเคราะห์เกษตรกร ครั้งที่ 1/2567
รองปลัด กษ. เป็นประธานการประชุมคณะกรรมการสงเคราะห์เกษตรกร ครั้งที่ 1/2567
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะกรรมการสงเคราะห์เกษตรกร ครั้งที่ 1/2567 ณ ห้องประชุมกระทรวงเกษตรและสหกรณ์ และผ่านระบบ Zoom Meeting โดยที่ประชุมได้มีการพิจารณา 1) ให้ความเห็นชอบโครงการที่ขอรับการสนับสนุนเงินกองทุนสงเคราะห์เกษตรกร จํานวน 6 โครงการ 2) ปรับรายละเอียดโครงการ-ปรับแผนการเบิกเงินงวดที่ 3 และปรับแผนการจ่ายชําระเงินคืนกองทุนสงเคราะห์เกษตรกร จํานวน 1 โครงการ 3) ปรับแผนการปฏิบัติงานและแผนการเบิกเงินงวดที่ 2 โครงการส่งเสริมอาชีพการเลี้ยงโค จํานวน 8 วิสาหกิจชุมชน และ 4) ยกเว้นค่าดอกเบี้ยและเบี้ยปรับให้ลูกหนี้โครงการ ที่ใช้เงินกองทุนสงเคราะห์เกษตรกรของกรมส่งเสริมสหกรณ์
รัฐบาลไทย-ข่าวทำเนียบรัฐบาล-“ในหลวง” #พระราชทานตะกร้าสิ่งของแก่ญาติ ตชด. #เสียชีวิต จ.สงขลา
วันอังคารที่ 16 มกราคม 2567
“ในหลวง” #พระราชทานตะกร้าสิ่งของแก่ญาติ ตชด. #เสียชีวิต จ.สงขลา
เมื่อวันที่ 13 มกราคม 2567 ที่ผ่านมา เวลา 14.00 น. พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ นายสมนึก พรหมเขียว #ผู้ว่าราชการจังหวัดสงขลา #เชิญตะกร้าสิ่งของพระราชทาน ของ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี
ไปมอบแก่ญาติของ “ร้อยตํารวจโทสถาพร สุจิณโณ” #เจ้าหน้าที่ตํารวจตระเวนชายแดน ซึ่งได้รับบาดเจ็บสาหัส และเสียชีวิตในเวลาต่อมา ณ โรงพยาบาลนราธิวาส #จากเหตุคนร้ายใช้อาวุธปืนซุ่มยิงบริเวณบ้านตันหยง ต.ตะปอเยาะ อ.ยี่งอ จ.นราธิวาส เมื่อวันที่ 11 มกราคม 2567 ณ บ้านเลขที่ 32 หมู่ที่ 1 ต.เกาะแต้ว อ.เมืองสงขลา จ.สงขลา
--
การได้รับพระราชทานพระมหากรุณาธิคุณในครั้งนี้ ยังความปลื้มปีติและสํานึกในพระมหากรุณาธิคุณแก่ครอบครัวของ ร้อยตํารวจโทสถาพร อย่างหาที่สุดมิได้
====================
ที่มา: กรุงเทพธุรกิจออนไลน์
รัฐบาลไทย-ข่าวทำเนียบรัฐบาล-ก.เกษตรฯ หารือเพิ่มเติมกรณีสินค้าปศุสัตว์เถื่อน พร้อมขยายผลการสวมสิทธิ์ตีนไก่เถื่อน
วันอังคารที่ 16 มกราคม 2567
ก.เกษตรฯ หารือเพิ่มเติมกรณีสินค้าปศุสัตว์เถื่อน พร้อมขยายผลการสวมสิทธิ์ตีนไก่เถื่อน
ก.เกษตรฯ หารือเพิ่มเติมกรณีสินค้าปศุสัตว์เถื่อน พร้อมขยายผลการสวมสิทธิ์ตีนไก่เถื่อน
วันนี้ (16 ม.ค.67) เวลา 15.00 น. นายธนดล สุวัณณะฤทธิ์ ที่ปรึกษาด้านกฎหมายรัฐมนตรีว่าการกระทรวงเกษตรและสหกรณ์ ในฐานะรองผู้บังคับหน่วยเฉพาะกิจพญานาคราช ได้รับมอบหมายจากรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) นําคณะผู้บริหารกรมปศุสัตว์ ได้แก่ นายสัตวแพทย์สมชวน รัตนมังคลานนท์ อธิบดีกรมปศุสัตว์ นายสัตวแพทย์โสภัชย์ ชวาลกุล รองอธิบดีกรมปศุสัตว์ และผู้เกี่ยวข้อง เข้าพบ พันตํารวจเอก ทวี สอดส่อง รัฐมนตรีว่าการกระทรวงยุติธรรม และนายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม เพื่อให้ข้อมูลเพิ่มเติมกรณีสินค้าปศุสัตว์เถื่อน ซึ่งกําลังเป็นประเด็นที่สังคมจับตามอง โดยกระทรวงเกษตรและสหกรณ์ ยินดีให้ความร่วมมือและพร้อมสนับสนุนพยานหลักฐานเพิ่มเติมให้กับกรมสอบสวนคดีพิเศษ (ดีเอสไอ) เพื่อขยายผลจับกุมผู้กระทําผิดกรณีนําเข้าหมูเถื่อน และการสวมสิทธิ์ตีนไก่เถื่อนต่อไป
รัฐบาลไทย-ข่าวทำเนียบรัฐบาล-นายกฯ มอบสารวันครู ประจำปี 2567 เชิดชูเกียรติครู ผู้มีคุณูปการต่อการศึกษาของชาติ อวยพรให้ครูและบุคลากรทางการศึกษา มีความสุข มีพลังกายใจเข้มแข็ง ร่วมกันเสริมสร้างเด็กไทย
วันอังคารที่ 16 มกราคม 2567
16/01/2567
นายกฯ มอบสารวันครู ประจําปี 2567 เชิดชูเกียรติครู ผู้มีคุณูปการต่อการศึกษาของชาติ อวยพรให้ครูและบุคลากรทางการศึกษา มีความสุข มีพลังกายใจเข้มแข็ง ร่วมกันเสริมสร้างเด็กไทย
นายกฯ มอบสารวันครู ประจําปี 2567 เชิดชูเกียรติครู ผู้มีคุณูปการต่อการศึกษาของชาติ อวยพรให้ครูและบุคลากรทางการศึกษา มีความสุข มีพลังกายใจเข้มแข็ง ร่วมกันเสริมสร้างเด็กไทย เป็นทรัพยากรที่มีคุณค่าของประเทศและของโลก
วันที่ 16 มกราคม 2567 นายชัย วัชรงค์ โฆษกประจําสํานักนายกรัฐมนตรีเผย นายเศรษฐา ทวีสิน นายกรัฐมนตรี มอบสาร เนื่องในโอกาสวันครู ครั้งที่ 68 พุทธศักราช 2567 วันที่ 16 มกราคม 2567 ดังนี้
เนื่องในโอกาสวันครู วันที่ 16 มกราคม 2567 ได้เวียนมาบรรจบอีกวาระหนึ่ง ผมขอแสดงซึ่งมุทิตาจิต ความระลึกถึง ความเคารพ ความกตัญญูและความปรารถนาดีมายังครูและบุคลากรทางการศึกษาทั่วประเทศทุกท่าน
ครูในฐานะผู้ทํางานหนัก ผู้เปรียบประหนึ่งปฏิมากรสร้างบุคลากรที่มีคุณค่าให้แก่ประเทศชาติ วันครูจึงเป็นวันที่เราทุกคนจะต้องแสดงออกถึงความตั้งใจ ความตระหนักในบุญคุณแด่ครูทุกคนในชีวิตของพวกเรา รวมถึงทุกท่านที่ประกอบอาชีพครูในวันนี้ และร่วมกันเชิดชูเกียรติครูผู้มีคุณูปการต่อการศึกษาของชาติ โดยในปีพุทธศักราช 2567 ผมได้มอบคําขวัญว่า “ครูวางฐานคิด ส่งเสริมศิษย์สร้างสรรค์” เพื่อแสดงให้เห็นว่าการเป็นครู ไม่ใช่แค่การสอนหนังสือ ไม่ใช่แค่การให้ความรู้ตามตํารา แต่สิ่งซึ่งครูที่ดีควรให้กับนักเรียนคือวิธีคิดและวิธีการจัดการกับชุดข้อมูลที่มีอยู่อย่างหลากหลาย ใครก็ตามที่มีระเบียบวิธีคิดที่ดีเขาจะเติบโตขึ้นเป็นคนที่มีความสามารถในการแสวงหาความรู้ได้ด้วยตัวเองอย่างมีคุณภาพ และครูยังต้องเป็นผู้สามารถสร้างแรงบันดาลใจต่อยอดความคิดสร้างสรรค์ ปลดปล่อยศักยภาพ เปิดโอกาสให้นักเรียนแสวงหาทักษะที่ตอบสนองต่อโลกที่เปลี่ยนแปลงไปอย่างรวดเร็ว พร้อม ๆ ไปกับการเคารพในคุณค่าของความเป็นมนุษย์ จริยธรรม ศีลธรรมในโลกสากล รวมถึงการเป็นคนที่เต็มไปด้วยความเข้าใจเห็นอกเห็นใจผู้อื่น ทั้งหมดนี้คือหัวใจของการพัฒนามนุษย์ เป็นงานของครูและคือความหมายของคําว่าการศึกษา
เนื่องในโอกาสวันครู ครั้งที่ 68 พุทธศักราชที่ 2567 ผมขออวยพรให้ครูและบุคลากรทางการศึกษาทุกท่านประสบแต่ความสุข มีพลังกาย พลังใจที่เข้มแข็ง มีความเจริญก้าวหน้าในหน้าที่การงาน เพื่อร่วมกันเป็นพลังเสริมสร้างให้เด็กและเยาวชนไทยเป็นทรัพยากรบุคคลที่มีคุณค่าของประเทศและของโลกต่อไป
รัฐบาลไทย-ข่าวทำเนียบรัฐบาล-รัฐมนตรีเกษตรฯ เปิดงานส่งเสริมการท่องเที่ยวเชิงสร้างสรรค์ “ปลายฝน ต้นหนาว” จังหวัดสุราษฎร์ธานี ชู Solf Power เพิ่มศักยภาพด้านการท่องเที่ยว หวังกระตุ้นเศรษฐกิจ สร้างชื่อเสียงและภาพล
วันเสาร์ที่ 27 มกราคม 2567
รัฐมนตรีเกษตรฯ เปิดงานส่งเสริมการท่องเที่ยวเชิงสร้างสรรค์ “ปลายฝน ต้นหนาว” จังหวัดสุราษฎร์ธานี ชู Solf Power เพิ่มศักยภาพด้านการท่องเที่ยว หวังกระตุ้นเศรษฐกิจ สร้างชื่อเสียงและภาพล
รัฐมนตรีเกษตรฯ เปิดงานส่งเสริมการท่องเที่ยวเชิงสร้างสรรค์ “ปลายฝน ต้นหนาว” จังหวัดสุราษฎร์ธานี ชู Solf Power เพิ่มศักยภาพด้านการท่องเที่ยว หวังกระตุ้นเศรษฐกิจ สร้างชื่อเสียงและภาพลักษณ์ที่ดีด้านการท่องเที่ยว
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานพิธีเปิดงานส่งเสริมการท่องเที่ยวเชิงสร้างสรรค์ “ปลายฝน ต้นหนาว” จังหวัดสุราษฎร์ธานี ซึ่งจัดขึ้นโดยองค์การบริหารส่วนจังหวัดสุราษฎร์ธานี เทศบาลตําบลบ้านเชี่ยวหลาน เทศบาลตําบลบ้านตาขุน อุทยานแห่งชาติเขาสก การไฟฟ้าฝ่ายผลิตแห่งประเทศไทย (เขื่อนรัชประภา) ระหว่างวันที่ 27 – 30 มกราคม 2567 ณ ลานอเนกประสงค์หน้าเทศบาลตําบลบ้านเชี่ยวหลาน จังหวัดสุราษฎร์ธานี
ทั้งนี้ การจัดงานดังกล่าวมีวัตถุประสงค์เพื่อประชาสัมพันธ์การท่องเที่ยวเชิงประสบการณ์ตามกระแสการท่องเที่ยวที่กําลังได้รับความนิยม สร้างการมีส่วนร่วมของภาครัฐ ภาคเอกชนและประชาชน ให้สามารถจัดกิจกรรมทางการท่องเที่ยวที่มีความหลากหลายให้แก่นักท่องเที่ยว รวมทั้งกระตุ้นเศรษฐกิจและรายได้สู่ท้องถิ่น สามารถดึงดูดให้นักท่องเที่ยวทั้งชาวไทยและชาวต่างชาติให้เข้ามาท่องเที่ยวในจังหวัดสุราษฎร์ธานี ซึ่งมีกลุ่มเป้าหมาย ได้แก่ นักท่องเที่ยวทั้งชาวไทยและชาวต่างชาติ ผู้ประกอบการด้านโรงแรม ด้านการท่องเที่ยว ร้านอาหาร ร้านค้า และบริการ ทั้งภายในและภายนอกจังหวัดสุราษฎร์ธานี
สําหรับกิจกรรมภายในงานมีการจัดนิทรรศการการท่องเที่ยวโซนขุนเขา กิจกรรมเชิงวิชาการเพื่อการท่องเที่ยว การออกบูธจําหน่ายสินค้าและอาหาร การประกวดควายงาม การแข่งขันเรือเร็วท้องถิ่น การแสดงดนตรีโฟล์คซอง ดีเจที่มีชื่อเสียงมาสร้างสีสรรค์ของงาน และศิลปินที่มีชื่อเสียงระดับประเทศมาแสดงในงานตามแนวทาง Solf Power และกิจกรรมอื่น ๆ อีกมากมาย ซึ่งล้วนเป็นกิจกรรมที่เพิ่มศักยภาพด้านการท่องเที่ยว ช่วยกระตุ้นเศรษฐกิจของพื้นที่ สร้างชื่อเสียงและภาพลักษณ์ที่ดีด้านการท่องเที่ยว
รัฐบาลไทย-ข่าวทำเนียบรัฐบาล-ร้อยเอก ธรรมนัส ติดตามการโครงการประตูระบายน้ำควนกรด พร้อมระบบส่งน้ำและอาคารประกอบ เพื่อบรรเทาความเดือดร้อนของประชาชนที่ขาดแคลนน้ำเพื่อการเกษตร
วันอาทิตย์ที่ 28 มกราคม 2567
ร้อยเอก ธรรมนัส ติดตามการโครงการประตูระบายน้ําควนกรด พร้อมระบบส่งน้ําและอาคารประกอบ เพื่อบรรเทาความเดือดร้อนของประชาชนที่ขาดแคลนน้ําเพื่อการเกษตร
ร้อยเอก ธรรมนัส ติดตามการโครงการประตูระบายน้ําควนกรด พร้อมระบบส่งน้ําและอาคารประกอบ เพื่อบรรเทาความเดือดร้อนของประชาชนที่ขาดแคลนน้ําเพื่อการเกษตร การอุปโภค บริโภค พร้อมมอบโฉนดที่ดินเพื่อการเกษตรแก่เกษตรกร อ.ทุ่งสง จ.นครศรีธรรมราช
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่พบปะเกษตรกรและผู้นําท้องถิ่น และรับฟังประเด็นปัญหาด้านการเกษตรในพื้นที่ ณ วัดทุ่งส้าน ต.นาไม้ไผ่ อ.ทุ่งสง จ.นครศรีธรรมราช โดยได้ติดตามการโครงการประตูระบายน้ําควนกรด พร้อมระบบส่งน้ําและอาคารประกอบ ซึ่งกรมชลประทาน ได้ดําเนินการศึกษาความเหมาะสม รวมถึงได้วางแผนขุดลอกแก้มลิง เพื่อเป็นการชะลอน้ําไม่ให้เข้าท่วมพื้นที่ท้ายน้ํา และเป็นพื้นที่สําหรับกักเก็บน้ํา เพื่อบรรเทาปัญหาให้ประชาชนในพื้นที่ บ้านนาขี้เป็ด หมู่ที่ 3 ตําบลควนกรด อําเภอทุ่งสง จังหวัดนครศรีธรรมราช หากดําเนินการแล้วเสร็จ จะช่วยบรรเทาปัญหาความเดือดร้อนของประชาชนที่ขาดแคลนน้ําเพื่อการเกษตร การอุปโภค บริโภค อีกทั้งยังเป็นแหล่งน้ําต้นทุนสามารถกักเก็บน้ําและส่งน้ําได้ประมาณ 1.3 ลบ.ม. ต่อปี และช่วยเพิ่มการระบายน้ําในช่วงฤดูน้ําหลาก พื้นที่ได้รับประโยชน์ประมาณ 4,500 ไร่ และบรรเทาอุกภัยในเขตเทศบาลเมืองทุ่งสงและบริเวณใกล้เคียงไม่น้อยกว่า 10,000 ครัวเรือน และยังเป็นการยกระดับความเป็นอยู่ของราษฎรอีกด้วย
นอกจากนี้ รัฐมนตรีว่าการกระทรวงเกษตรและสหกรณ์ มอบโฉนดที่ดินเพื่อการเกษตร จํานวน 300 ราย 351 แปลง เนื้อที่ประมาณ 2,824 ไร่ ซึ่งจังหวัดนครศรีธรรมราชได้มีพระราชกฤษฎีกากําหนดให้เป็นเขตปฏิรูปที่ดิน เนื้อที่ทั้งหมดประมาณ 663,071 ไร่ เป็นพื้นที่เขตดําเนินการปฏิรูปที่ดินเนื้อที่ประมาณ 493,337 ไร่ ครอบคลุมพื้นที่ 19 อําเภอ โดยได้ดําเนินการจัดที่ดินให้เกษตรกรแล้วทั้งสิ้น 40,275 ราย 54,571 แปลง เนื้อที่ประมาณ 480,271 ไร่ ซึ่งในปีงบประมาณ 2567 มีแผนดําเนินการปรับปรุงหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) เป็นโฉนดเพื่อการเกษตร ในพื้นที่ 2 อําเภอ คือ อําเภอทุ่งสง และอําภอทุ่งใหญ่ จํานวน 7,995 แปลง ได้ดําเนินการปรับปรุงแก้ไขเอกสารสิทธิ ส.ป.ก. 4-01 ให้เป็นโฉนดเพื่อการเกษตรแล้ว จํานวน 476 แปลง เนื้อที่ประมาณ 3,735 และเพื่อเป็นขวัญและกําลังใจแก่เกษตรกร
รัฐบาลไทย-ข่าวทำเนียบรัฐบาล-“คารม” ย้ำ สถานศึกษา ต้องยกเลิกคำสั่งอยู่เวรฯ ในโรงเรียน ยืนยันรัฐบาล และ ศธ. ให้ความสำคัญกับชีวิตครูเป็นสำคัญ
วันอาทิตย์ที่ 28 มกราคม 2567
28/01/2567
“คารม” ย้ํา สถานศึกษา ต้องยกเลิกคําสั่งอยู่เวรฯ ในโรงเรียน ยืนยันรัฐบาล และ ศธ. ให้ความสําคัญกับชีวิตครูเป็นสําคัญ
“คารม” ย้ํา สถานศึกษา ต้องยกเลิกคําสั่งอยู่เวรฯ ในโรงเรียน ยืนยันรัฐบาล และ ศธ. ให้ความสําคัญกับชีวิตครูเป็นสําคัญ
วันที่ (28 มกราคม 2567) นายคารม พลพรกลาง รองโฆษกประจําสํานักนายกรัฐมนตรี ย้ํา ให้สถานศึกษายกเลิกคําสั่งอยู่เวรรักษาการณ์ที่สั่งไว้เดิมโดยทันที ส่วนมาตรการที่เกี่ยวกับการรักษาความปลอดภัยสถานที่ราชการ อยู่ระหว่างดําเนินการของกระทรวงศึกษาธิการ หากดําเนินการแล้วเสร็จจะแจ้งให้ทราบต่อไป
นายคารม กล่าวว่า เพื่อสร้างความเข้าใจที่ตรงกัน และเพื่อให้การปฏิบัติไปในทิศทางเดียวกัน ทางเลขาธิการคณะกรรมการการศึกษาขั้นพื้นฐาน ได้มีหนังสือด่วนที่สุด ถึง ผู้อํานวยการสํานักงานเขตพื้นที่การศึกษา (สพท.) ทุกเขต เรื่อง ซักซ้อมความเข้าใจในการดูแลรักษาความปลอดภัยในสถานที่ราชการ โดย ให้สถานศึกษาได้รับการยกเว้นการปฏิบัติตามมติคณะรัฐมนตรีเมื่อวันที่ 6 กรกฎาคม 2542 (เรื่อง การปรับปรุง แก้ไข หรือยกเลิกมติคณะรัฐมนตรีเกี่ยวกับการจัดเวรรักษาการณ์ประจําสถานที่ราชการ) และดําเนินการในส่วนที่เกี่ยวข้อง ดังต่อไปนี้
การดูแลรักษาความปลอดภัยในสถานที่ราชการในพื้นที่กรุงเทพมหานคร
1.1 สํานักงานเขตพื้นที่การศึกษาประถมศึกษากรุงเทพมหานครเป็นหน่วยงานหลักในพื้นที่ระดับจังหวัด ประสานศึกษาธิการจังหวัด เพื่อบูรณาการการทํางานร่วมกับผู้ว่าราชการกรุงเทพมหานคร ผู้บัญชาการตํารวจนครบาล เพื่อให้ได้ซึ่งมาตรการรักษาความปลอดภัยในสถานที่ราชการและแผนเผชิญเหตุให้เป็นไปตามมติคณะรัฐมนตรีเมื่อวันที่ 23 มกราคม 2567 เรื่อง การดูแลรักษาความปลอดภัยในสถานที่ราชการให้แก่สถานศึกษาในจังหวัดตามบริบทของพื้นที่และความเหมาะสม
1.2 ให้สํานักงานเขตพื้นที่การศึกษาอื่น นอกเหนือจากสํานักงานเขตพื้นที่การศึกษาประถมศึกษากรุงเทพมหานคร สรุปข้อมูลจํานวนสถานศึกษาในสังกัดเพื่อบูรณาการร่วมกันกับหน่วยงานฝ่ายปกครองและสถานีตํารวจนครบาล เพื่อวางแผนในการดูแลรักษาความปลอดภัยสถานศึกษาให้เหมาะสมกับบริบทของพื้นที่และให้สอดคล้องตามข้อ 1.1 การดูแลรักษาความปลอดภัยในสถานที่ราชการในพื้นที่จังหวัดอื่น
2.1 สํานักงานเขตพื้นที่การศึกษาประถมศึกษา เขต 1 เป็นหน่วยงานหลักในพื้นที่ระดับจังหวัด ประสานศึกษาธิการจังหวัด เพื่อบูรณาการการทํางานร่วมกับผู้ว่าราชการจังหวัดและผู้บังคับการตํารวจภูธรจังหวัด เพื่อให้ได้ซึ่งมาตรการรักษาความปลอดภัยในสถานที่ราชการและแผนเผชิญเหตุให้เป็นไปตามมติคณะรัฐมนตรีเมื่อวันที่ 23 มกราคม 2567 เรื่อง การดูแลรักษาความปลอดภัยในสถานที่ราชการให้แก่สถานศึกษาในจังหวัดตามบริบทของพื้นที่และความเหมาะสม
2.2 ให้สํานักงานเขตพื้นที่การศึกษาอื่น นอกเหนือจากสํานักงานเขตพื้นที่การศึกษาประถมศึกษา เขต 1 ดําเนินการบูรณาการร่วมกันกับหน่วยงานฝ่ายปกครองระดับอําเภอและสถานีตํารวจภูธร เพื่อวางแผนในการดูแลรักษาความปลอดภัยในสถานศึกษาในสังกัดให้เหมาะสมกับบริบทของพื้นที่และให้สอดคล้องกับแผนระดับจังหวัดตามข้อ 2.1
“รัฐบาล และกระทรวงศึกษาธิการ ให้ความสําคัญกับสวัสดิภาพและความปลอดภัยของครู นักเรียน และสถานศึกษา ทั้งนี้ เพื่อสร้างความมั่นใจต่อครู ขอให้ผู้อํานวยการสถานศึกษายกเลิกคําสั่งให้ครูอยู่เวรรักษาการณ์ในโรงเรียน และขอให้ครูมั่นใจว่าการไม่อยู่เวรฯ ไม่มีความผิด”นายคารม ย้ํา
รัฐบาลไทย-ข่าวทำเนียบรัฐบาล-หน่วยแพทย์อาสาถวายพระกุศล
วันอาทิตย์ที่ 28 มกราคม 2567
หน่วยแพทย์อาสาถวายพระกุศล
โครงการหน่วยแพทย์อาสาถวายพระกุศล แด่สมเด็จพระอริยวงศาคตญาณ (อัมพร อมฺพโร)  สมเด็จพระสังฆราช สกลมหาสังฆปรินายก เพื่อถวายการตรวจรักษาสุขภาพพระภิกษุสงฆ์
หน่วยแพทย์อาสาถวายพระกุศล
นายแพทย์โอภาส การย์กวินพงศ์ ปลัดกระทรวงสาธารณสุข ร่วมบันทึกภาพกับ ศจ.เกียรติคุณ นพ.สมศักดิ์ โล่เลขา รองประธานมูลนิธิธรรมาภิบาลทางการแพทย์, ศจ.เกียรติคุณ พญ.สมศรี เผ่าสวัสดิ์ นายกแพทยสภา, พลอากาศโท นพ.อิทธพร คณะเจริญ เลขาธิการมูลนิธิธรรมาภิบาลทางการแพทย์และเลขาธิการแพทยสภา ในโครงการหน่วยแพทย์อาสาถวายพระกุศล แด่สมเด็จพระอริยวงศาคตญาณ (อัมพร อมฺพโร) สมเด็จพระสังฆราช สกลมหาสังฆปรินายก เพื่อถวายการตรวจรักษาสุขภาพพระภิกษุสงฆ์ โดยมี คณะแพทย์อาสา จิตอาสา นักศึกษา การจัดคลินิกเฉพาะทาง ตรวจเลือด เอกซเรย์ทรวงอก ตรวจคลื่นไฟฟ้าหัวใจ คลินิกตา คลินิกหู คอ จมูก คลินิกกระดูกและข้อ แพทย์แผนไทยประยุกต์ ที่วัดหลักสี่ราษฎร์สโมสร อ.บ้านแพ้ว จ.สมุทรสาคร **** 28 มกราคม 2567
รัฐบาลไทย-ข่าวทำเนียบรัฐบาล-​นลินีฯ กระทบไหล่ Alia Bhatt นางเอกดัง “คังคุไบ” ชวนมาถ่ายภาพยนตร์ในไทยเพิ่มขึ้น ผลักดัน Soft Power ด้านอาหารและสถานที่ท่องเที่ยวไทย
วันอาทิตย์ที่ 28 มกราคม 2567
28/01/2567
​นลินีฯ กระทบไหล่ Alia Bhatt นางเอกดัง “คังคุไบ” ชวนมาถ่ายภาพยนตร์ในไทยเพิ่มขึ้น ผลักดัน Soft Power ด้านอาหารและสถานที่ท่องเที่ยวไทย
​นลินีฯ กระทบไหล่ Alia Bhatt นางเอกดัง “คังคุไบ” ชวนมาถ่ายภาพยนตร์ในไทยเพิ่มขึ้น ผลักดัน Soft Power ด้านอาหารและสถานที่ท่องเที่ยวไทย ปลื้มนายกสมาคมผู้ผลิตภาพยนตร์อินเดียพร้อมสนับสนุนการถ่ายทําภาพยนตร์ Bollywood ในไทยเพิ่มเติม
วันที่ (28 มกราคม 2567) นลินีฯ กระทบไหล่นางเอกดัง Alia Bhatt (อาเลีย บาตต์) นางเอก “คังคุไบ” เชิญชวนมาถ่ายภาพยนตร์ในไทยเพิ่มมากขึ้น ใช้ภาพยนตร์เป็นสื่อกลางในการยกระดับ Soft Power ด้านอาหารและสถานที่ท่องเที่ยวของไทย ปลื้มคุณ Sajid Nadiadwala เจ้าของบริษัทภาพยนตร์แนวหน้าและนายกสมาคมผู้ผลิตภาพยนตร์และโทรทัศน์อินเดียตอบรับสนับสนุนและผลักดันการถ่ายทําภาพยนตร์ Bollywood ในไทยเพิ่มเติม
นางนลินี ทวีสิน ผู้แทนการค้าไทย เปิดเผยว่าตนได้พบกับคุณ Alia Bhatt (อาเลีย บาตต์) นักแสดงชาวอินเดีย ผู้รับบท “คังคุไบ” จากภาพยนตร์ฮิตเรื่อง Gangubai Kathaiwadi (หญิงแกร่งแห่งมุมไบ) โดยตนได้เชิญชวนให้คุณอาเลีย บาตต์ มาถ่ายภาพยนตร์ในไทยเพิ่มมากขึ้น เนื่องจากการมีนางเอกดังระดับโลกอย่างคุณอาเลีย บาตต์มาถ่ายทําภาพยนตร์ในไทยนั้นจะเป็นการเสริมสร้าง Soft Power ให้แก่ประเทศไทย โดยทุกอย่างที่คุณอาเลียทําอาหารที่รับประทาน สถานที่ที่ไปจะเป็นกระแสและจะได้รับความนิยมจากฐานผู้สนับสนุนจากทั้งในอินเดียและประเทศอื่นๆ ในชั่วข้ามคืน นางนลินีฯ ยังได้ให้ข้อมูลว่า คุณอาเลีย บาตต์ นิยมเดินทางมาไทย โดยก่อนการหารือนั้นคุณอาเลีย บาตต์ก็เพิ่งเดินทางกลับจากจังหวัดภูเก็ต นอกจากนี้ ยังชื่นชอบอาหารไทยเป็นอย่างมาก ไม่ว่าจะเป็นส้มตํา ผัดไท และที่สําคัญคือน้ํามะพร้าวซึ่งเป็นสิ่งแรกที่ต้องทานเมื่อเดินทางถึงไทย
นางนลินี เปิดเผยเพิ่มเติมว่าตนยังได้มีโอกาสหารือและชักชวนให้คุณ Sajid Nadiadwala เจ้าของบริษัทภาพยนตร์ชั้นนําของอินเดีย Nadiadwala Grandson Entertainment ซึ่งผลิตภาพยนตร์ไปแล้วกว่า 200 เรื่อง และมีภาพยนตร์ที่ประสบความสําเร็จเป็นอย่างสูง เช่น Kick หรือ Highway และยังเป็นประธานสภาผู้ผลิตภาพยนตร์และโทรทัศน์อินเดีย 11 สมัย โดยมีบริษัทผู้ผลิตในเครือราว 400 บริษัท สนับสนุนการถ่ายทําภาพยนตร์ Bollywood ในไทยเพิ่มเติม โดยชูจุดเด่นด้าน Soft Power ของไทยทั้งในแง่ของผู้คน วัฒนธรรม อาหาร และสถานที่ท่องเที่ยว โดยคุณ Sajid ยืนยันว่าผู้ผลิตภาพยนตร์อินเดียนิยมที่จะใช้ไทยเป็นสถานที่ถ่ายทํา รวมถึงชื่นชมความสามารถด้านการแสดงของนักแสดงไทย โดยเฉพาะบทการต่อสู่และศิลปะแม่ไม้มวยไทย นอกจากนี้ ตนยังได้หารือถึงแนวการสนับสนุนการถ่ายทําภาพยนตร์ของทางประเทศอื่น ๆ เช่น สหราชอาณาจักร ออสเตรเลีย หรือสหรัฐอาหรับเอมิเรตส์ ทั้งในรูปแบบการคืนเงินและการสนับสนุนด้านโลจิสติกส์ต่าง ๆ เพื่อนําไปปรับปรุงแนวทางการสนับสนุนและดึงดูดการถ่ายทําภาพยนตร์ของต่างชาติในไทยต่อไป
การถ่ายทําภาพยนตร์ในประเทศไทยจะเป็นโอกาสสําคัญในการส่งเสริมภาพลักษณ์ที่ดีของไทยไปสู่สังคมโลก รวมทั้งยังจะเป็นการกระตุ้นเศรษฐกิจ ดึงเงินเข้าประเทศ รวมถึงก่อให้เกิดการจ้างงานในพื้นที่อีกด้วย นางนลินีฯ กล่าวทิ้งท้าย
รัฐบาลไทย-ข่าวทำเนียบรัฐบาล-​โฆษกรัฐบาลเผย ลงนามแล้วความตกลง ไทย-จีนยกเว้นการตรวจลงตราซึ่งกันและกัน ไม่ต้องขอวีซ่า พำนักได้สูงสุดไม่เกิน 30 วัน มีผลบังคับใช้ 1 มีนาคม 2567
วันอาทิตย์ที่ 28 มกราคม 2567
28/01/2567
​โฆษกรัฐบาลเผย ลงนามแล้วความตกลง ไทย-จีนยกเว้นการตรวจลงตราซึ่งกันและกัน ไม่ต้องขอวีซ่า พํานักได้สูงสุดไม่เกิน 30 วัน มีผลบังคับใช้ 1 มีนาคม 2567
​โฆษกรัฐบาลเผย ลงนามแล้วความตกลง ไทย-จีนยกเว้นการตรวจลงตราซึ่งกันและกัน ไม่ต้องขอวีซ่า พํานักได้สูงสุดไม่เกิน 30 วัน มีผลบังคับใช้ 1 มีนาคม 2567
วันที่ (28 มกราคม 2567) นายชัย วัชรงค์ โฆษกประจําสํานักนายกรัฐมนตรีเปิดเผยว่าวันนี้ (28 มกราคม 2567 ) รัฐบาลไทยโดยนายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวง การต่างประเทศ และนายหวัง อี้ สมาชิกกรมการเมือง ผู้อํานวยการสํานักงานคณะกรรมการกลางด้านกิจการต่างประเทศประจําพรรคคอมมิวนิสต์จีน และรัฐมนตรีว่าการกระทรวงการต่างประเทศสาธารณรัฐประชาชนจีน ได้ร่วมลงนาม ความตกลง ระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาชนจีนว่าด้วย การยกเว้นการตรวจลงตราซึ่งกันและกัน สําหรับ ผู้ถือหนังสือเดินทางธรรมดาและหนังสือเดินทางกึ่งราชการ ณ ห้องนราธิป กระทรวงการต่างประเทศ โดยความตกลงฉบับนี้จะมีผลใช้บังคับตั้งแต่วันที่ 1 มีนาคม 2567
โดยจะยกเว้นการตรวจลงตราสําหรับผู้ถือหนังสือเดินทางธรรมดาของไทย และผู้ถือหนังสือเดินทางกึ่งราชการและหนังสือเดินทางธรรมดาของจีน ในการเดินทางเข้า ออก หรือผ่านแดนของทั้งสองฝ่าย ซึ่งมีระยะเวลาพํานักแต่ละครั้งไม่เกิน 30 วัน และเมื่อรวมการเดินทางหลายๆครั้งภายในห้วงเวลา 180 วัน ระยะเวลาในการพํานักรวมกันต้องไม่เกิน 90 วัน ยกเว้นกรณีการพํานักถาวร การทํางาน การศึกษา กิจกรรมด้านสื่อ หรือกิจกรรมอื่น ๆ ที่จําเป็นต้องได้รับการอนุญาตล่วงหน้าจากหน่วยงานที่รับผิดชอบของอีกฝ่ายหนึ่ง
ทั้งนี้ ความตกลงนี้เป็นผลมาจากที่นายเศรษฐา ทวีสิน นายกรัฐมนตรีไปเยือนจีนอย่างเป็นทางการเมื่อวันที่ 16-19 ตุลาคม 2566 และได้หารือกับ นายสี จิ้นผิง ประธานาธิบดีแห่งสาธารณรัฐประชาชนจีน โดยขอให้ทั้ง 2 ฝ่าย มีการจัดทําความตกลงยกเว้นการตรวจลงตราสําหรับผู้ถือหนังสือเดินทางธรรมดาซึ่งกันและกัน
และนายหวัง อี้ จะเข้าเยี่ยมคารวะนายกรัฐมนตรี วันจันทร์ที่ 29 มกราคม 2567 ในโอกาสเยือนประเทศไทยอย่างเป็นทางการระหว่างวันที่ 26-29 มกราคม 2567 อีกด้วย
รัฐบาลไทย-ข่าวทำเนียบรัฐบาล-รมช.ไชยา เป็นประธานในพิธีเปิดงาน "เกษตรแฟร์ 2024" (GMS Agri & Food 2024)
วันอาทิตย์ที่ 28 มกราคม 2567
รมช.ไชยา เป็นประธานในพิธีเปิดงาน "เกษตรแฟร์ 2024" (GMS Agri & Food 2024)
รมช.ไชยา เป็นประธานในพิธีเปิดงาน "เกษตรแฟร์ 2024" (GMS Agri & Food 2024) กิจกรรมกระตุ้นเศรษฐกิจอุดรธานี พร้อมขับเคลื่อนภาคเกษตรด้วย BCG Economy Model
เมื่อวันที่ 27 มกราคม 2567 เวลา 18.00 น. นายไชยา พรหมา รัฐมนตรีช่วยว่าการกระทรวงเกษตรและสหกรณ์ เป็นประธานในพิธีเปิดงาน "เกษตรแฟร์ 2024" (GMS Agri & Food 2024) โดยมีผู้บริหารและเจ้าหน้าที่สังกัดกระทรวงเกษตรและสหกรณ์ เข้าร่วม ณ เวทีกลาง สนามทุ่งศรีเมืองอุดรธานี อําเภอเมืองอุดรธานี จังหวัดอุดรธานี พร้อมด้วย นายสุรศักดิ์ อักษรกุล รองผู้ว่าราชการจังหวัดอุดรธานี นายธนพล กองทรัพย์ไพศาล ประธานหอการค้าจังหวัดอุดรธานี และเจ้าหน้าที่ส่วนราชการที่เกี่ยวข้องต้อนรับในพื้นที่ สําหรับวัตถุประสงค์ในการจัดงาน "เกษตรแฟร์ 2024" เพื่อจัดกิจกรรมกระตุ้นเศรษฐกิจ สร้างโอกาสทางการตลาดให้กับสินค้าเกษตรคุณภาพ ซึ่งสอดคล้องกับนโยบายของรัฐบาลในการขับเคลื่อนภาคเกษตรด้วย BCG Economy Model ซึ่งหอการค้าอุดรธานีได้ตั้งเป้าหมายการจัดงานตลอดระยะเวลา 10 วัน ให้เกิดการการกระตุ้นเศรษฐกิจถึง 300 ล้านบาท ด้วยจํานวนผู้เข้าร่วมไม่น้อยกว่า 100,000 คน
รัฐมนตรีช่วยฯ ไชยา กล่าวว่า รู้สึกเป็นเกียรติและยินดีเป็นอย่างยิ่งที่ได้มาเป็นประธานในพิธีเปิดงานเกษตรแฟร์ 2024  จัดโดยหอการค้าจังหวัดอุดรธานี ซึ่งขอชื่นชมภาคเอกชนที่เข้ามามีส่วนร่วมในการจัดงานรวมถึงชื่นชมส่วนราชการในพื้นที่       ที่ต้องการผลักดันให้จังหวัดอุดรธานี เป็นศูนย์กลางของการพัฒนาด้านการเกษตร เพื่อให้เกิดการขับเคลื่อนทางภาคเศรษฐกิจ และกระตุ้นภาคการเกษตรยุคใหม่ให้เติบโตเป็นภาคธุรกิจ ในส่วนกระทรวงเกษตรฯ ได้นํานโยบายรัฐบาล "ตลาดนํา นวัตกรรมเสริม เพิ่มรายได้" มาขับเคลื่อนภาคการเกษตรให้พี่น้องเกษตรกรมีรายได้ที่สูงขึ้นเป็น 3 เท่า ในระยะเวลา 4 ปี โดยใช้เทคโนโลยี และนวัตกรรมมาช่วยให้ผลผลิตมีประสิทธิภาพที่สูงขึ้น ผ่านกลไกตลาดนําตามที่รัฐบาลสนับสนุน นอกจากนี้ ภายในงานเกษตรแฟร์ 2024 มีธุรกิจการเกษตรเกิดใหม่ อาทิ StartUp และเกษตรกรอัจฉริยะ (Smart Farmer) นับเป็นการก้าวสู่การทําเกษตรกรรมยุคใหม่ ซึ่งเกษตรกรที่มาร่วมงานจะได้เรียนรู้และรับทราบข้อมูล ข่าวสารการพัฒนาเทคโนโลยีการเกษตรที่ทันสมัย จนสามารถนําองค์ความรู้ไปพัฒนาการผลิตให้ดียิ่งขึ้น จนก้าวสู่การเป็น Smart Agriculture เพื่อให้เป็นที่ยอมรับในระดับสากล พร้อมทั้ง ผลักดันให้เกษตรกร มีคุณภาพชีวิต และฐานะทางเศรษฐกิจที่ดีขึ้น
สําหรับงานเกษตรแฟร์ 2024" (GMS Agri & Food 2024) มีการจัดงานระหว่างวันที่ 26 มกราคม – 4 กุมภาพันธ์ 2567 และกิจกรรมที่น่าสนใจ อาทิ กิจกรรมจากหน่วยงานสังกัดดระทรวงเกษตรและสหกรณ์ การแสดงสินค้าและนวัตกรรมจากภาครัฐและเอกชน ซุ้มของดี 4 ภาค Street Food Truck กว่า 100 ร้านค้า กิจกรรมแสดงพ่อพันธุ์ควายสวยงาม และแสนรู้ รวมถึงการแข่งขันอาหาร Udonthani Beef พบกับเชฟชุมพล แจ้งไพร เป็นต้น